Башҡортостан Башлығы вазифаһын ваҡытлыса башҡарыусы Радий Хәбировтың Стәрлетамаҡҡа эш сәфәре Башҡортостан быяла компанияһының эше менән танышыуҙан башланды. Предприятие 2010 йылда ойошторолған. Компания директоры Василий Космынин һөйләүенсә, уларҙың фирмаһы табаҡ быяланың бөтә төрҙәрен, мебель фабрикалары өсөн көҙгөлө япманы эшкәртеү менән шөғөлләнә, көнкүреш техникаһын етештереүселәр, автомобиль сәнәғәте өсөн деталдәр, архитектура, дизайн өсөн быялалар яһай.